CELEX: 32021D2112
Language: sk
Date: 2021-11-25 00:00:00
Title: Rozhodnutie Rady (EÚ) 2021/2112 z 25. novembra 2021, ktorým sa vymenúva náhradník Výboru regiónov navrhnutý Spolkovou republikou Nemecko

1.12.2021   
               
               
                  SK
               
               
                  Úradný vestník Európskej únie
               
               
                  L 429/151
               
            
         ROZHODNUTIE RADY (EÚ) 2021/2112
         z 25. novembra 2021,
         ktorým sa vymenúva náhradník Výboru regiónov navrhnutý Spolkovou republikou Nemecko
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 305,
         so zreteľom na rozhodnutie Rady (EÚ) 2019/852 z 21. mája 2019, ktorým sa určuje zloženie Výboru regiónov (1),
         so zreteľom na návrh nemeckej vlády,
         keďže:
         
                     (1)
                  
                  
                     Podľa článku 300 ods. 3 zmluvy sa Výbor regiónov skladá zo zástupcov regionálnych a miestnych územných celkov, ktorí buď vykonávajú volenú funkciu regionálneho alebo miestneho územného celku, alebo sú politicky zodpovední volenému zhromaždeniu.
                  
               
                     (2)
                  
                  
                     Rada prijala 10. decembra 2019 rozhodnutie (EÚ) 2019/2157 (2), ktorým sa vymenúvajú členovia a náhradníci Výboru regiónov na obdobie od 26. januára 2020 do 25. januára 2025.
                  
               
                     (3)
                  
                  
                     V dôsledku odstúpenia pani Sabine SÜTTERLINOVEJ-WAACKOVEJ sa uvoľnilo jedno miesto náhradníka Výboru regiónov.
                  
               
                     (4)
                  
                  
                     Nemecká vláda navrhla pána Clausa Christiana CLAUSSENA, zástupcu regionálneho alebo miestneho územného celku, ktorý vykonáva volenú funkciu regionálneho územného celku, Minister für Justiz, Europa und Verbraucherschutz des Landes Schleswig-Holstein (minister spravodlivosti, európskych záležitostí a ochrany spotrebiteľa spolkovej krajiny Šlezvicko-Holštajnsko), za náhradníka Výboru regiónov na zvyšný čas súčasného funkčného obdobia, ktoré trvá do 25. januára 2025.
                  
               PRIJALA TOTO ROZHODNUTIE:
         
            Článok 1
            Pán Claus Christian CLAUSSEN, zástupca regionálneho alebo miestneho územného celku, ktorý vykonáva volenú funkciu, Minister für Justiz, Europa und Verbraucherschutz des Landes Schleswig-Holstein (minister spravodlivosti, európskych záležitostí a ochrany spotrebiteľa spolkovej krajiny Šlezvicko-Holštajnsko), sa týmto vymenúva za náhradníka Výboru regiónov na zvyšný čas funkčného obdobia, ktoré trvá do 25. januára 2025.
         
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli 25. novembra 2021
            
               
                  Za Radu
               
               
                  Predseda
               
               Z. POČIVALŠEK
            
         
         
            (1)  Ú. v. EÚ L 139, 27.5.2019, s. 13.
         
            (2)  Rozhodnutie Rady (EÚ) 2019/2157 z 10. decembra 2019, ktorým sa vymenúvajú členovia a náhradníci Výboru regiónov na obdobie od 26. januára 2020 do 25. januára 2025 (Ú. v. EÚ L 327, 17.12.2019, s. 78).